Aalborg Stiftstidende, 1842-11-24
Aalborg, den 24de November. J Stændermødet den 18de producerede Petitionscommitteen de forskjellige til dens Bedømmelse overgivne Andragender. Af disse blev et, ved v. Støcken indgivet, Andragende fra Møller Aagaard til Odden Mølle pr. Hjørring, - hvori han besværer sig over at Valgbestyrelsens Majoritet (Justitsr. Koefoed, Krigsr. Sparck, Propr. Degner og Bruun havde ved Valg. handlingen den 5te Decbr. 1840 nægtet at optage ham paa de Valgbares Liste, hvortil han tilligemed Minoriteten (Protocolførerne Propr., Cand. jur. Hastrup og Chr. Hartmann, havde anseet sig berettiget, eftersom Skjøder paa hans Eiendom er thinglæst i Juli 1838, altsaa ifølge § 4 Nr. 3 gammelt nok siden Valget ikke kunde iværksættes for hen i Januar 1841 – af Stænderforsamlingen og Commissarius erkjendt at indeholde en grundet Besværing, men da man forøvrigt ansaae det tilstrækkeligt, at Forsamlingen udtalte dette, der ogsaa forud ved Cancelliresolutioner var blevet erkjendt, blev med 25 Stemmer imod 23 besluttet ingen Committee at nedsætte. Endvidere oplæstes et Andrag. fra Propr. Jürgensen, til Jngverstrup, om en Forandring i eller en authentisk Fortolkning af den anden § i Matriculerings-Jnstruxen, derkunde have til Følge, at hver enkelt Eiendom, der er skyld sat med gammelt Hartkorn, ogsaa tildeeles Hartkorn hver for sig i den nye Matricul, hvorover eenstemmig vedtoges Committee: Jngerslev, Ravn, Aagaard. Blandt de øvrige Andragender vare ogsaa de tidligere omtalte forskjellige, deriblandt et af With produceret fra 128 Bønder i Skanderborg Amt, om Foranstaltninger imod Recrut ternes Mishandling af Officerer og Underofficerer i Exerceertiden og i Garnisonstjenesten. Producenten erklærede, at han selv, paa en Reise gjennem Aarhuus forrige Sommer, har været Vidne til, at slig Mishandling fandt Sted paa Exerceerpladsen der, idet det, besynderligt nok, skulde træffe sig saaledes, at han, netop som hans Ledsager holdt Lovtale over den humane Behandling, der blev Soldaterne tildeel, saae i mindre end et Qvarteer uddeelt tre dygtige Lussinger (hvorved forstaaes 11 a 12 Slag med den flade Klinge), ledsaget af mange Skjældsord. Over Behandlingen af de Soldater, der staae ved Bataillonerne i Fredericia, klages der ikke; den skal være god, og Andragendet rammer ikke de derværende militaire Superieurer; men over Behandlingen af de Militaire i andre Byer er det, at der klages, og navnlig skal det i dette Aar være gaaet slemt til i Aarhuus. Ogsaa Ostenfeldt havde fra en paalidelig Haand, at der iaar er skeet forskrækkelig Mishandling af Recrut terne i Aarhuus. I Gaarden hos en Kjøbmand, hvor Regimentet har en Stald, blev der, efter hvad der er meddeelt ham, opstillet 3 a 4 Recrutter, som der skulde have været gjennembankede, hvis ikke Kjøbmanden var kommen til og havde erklæret, at han ikke tillod, at slige Scener foregik i hans Gaard. Af denne Sag der ogsaa udhæver sig ved de Bonde Deputeredes kjernefulde Deeltagelse i Discussion skulle vi senere levere et fuldstændigere Referat, men kunne ikke nægte os den Fornøielse allerede idag at hensætte de træffende Yttringer af Selveier Lydersen: "at Historien noksom viser, at de, der have været de Bedste til at slaae Karlene, have været de Ringeste til at slaae Fjenden; at de, der have været Løver imod deres Underordnede, have været Lam imod fremmede Voldsmænd, og at derimod de, der have havt deres Undergivnes Kjærlighed og Agtelse, hos dem have fundet den bedste Støtte og Bistand i Kampen." Ved Afstemningen blev med 25 St. imod 19 besluttet at nedsætte Committee, With, Kirk og Friis (Lüttichau maatte vige paa Grund af Alderen).